stanford-oval/wikipedia huggingface dataset:
Nykyrka

| Nykyrka |
| --- | --- |

 Nykyrka
 Koordinaatit: 58°37′19″N, 14°58′25″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motala
Väkiluku (31.12.2023):  390
Nykyrka on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 390 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Nykyrka Wikimedia Commonsissa
International Computers

| International Computers Ltd |
| --- | --- |
Perustettu:  1968
Lakkautettu:  2002
Tuotteet:  tietotekniikka
Infobox OKVirheellinen NIMI-arvo: 
Entinen ICL:n toimistorakennus Saksassa
International Computers Ltd tai ICL oli brittiläinen tietotekniikkalaitteistojen valmistaja, joka toimi vuosina 1968–2002.
1990-luvun alussa ICL:llä oli toimintaa 70 maassa ja 27 000 työntekijää. Yhtiöllä oli vahva markkina-osuus Englannissa, Ranskassa, Tanskassa ja Hollannissa. 
Toukokuussa 1991 ICL hankki omistukseensa Nokia Datan, joka valmisti muun muassa MikroMikko-tietokoneita. MikroMikko säilyi myös ICL:n tuotemerkkinä.
Vuonna 1996 ICL:n ja Fujitsun mikrotietokoneiden valmistusyksiköt yhdistettiin uudeksi yhtiöksi, jolloin myös Suomen liiketoiminnot liitettiin osaksi uutta yhtiötä. Yhtiö nimettiin uudelleen nimellä Fujitsu Services Limited emoyhtiön Fujitsun mukaan.
Aiheesta muualla

Kuvia tai muita tiedostoja aiheesta International Computers Wikimedia Commonsissa
Fornåsa

| Fornåsa |
| --- | --- |

 Fornåsa
 Koordinaatit: 58°28′44″N, 15°13′46″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motala
Väkiluku (31.12.2023):  465
Fornåsa on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 465 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Fornåsa Wikimedia Commonsissa
Pjotr Mašerov

| Pjotr Mašerov |
| --- | --- |
 Mašerov kuvattuna valkovenäläisessä postimerkissä.
Henkilötiedot
Syntynyt: 26. helmikuuta 1918
Kuollut: 4. lokakuuta 1980
Titteli:  Valko-Venäjän kommunistisen puolueen ensimmäinen sihteeri 1965–1980
Muut tiedot
Edeltäjä:  Kirill Mazurau
Seuraaja:  Tihon Kiseljov
Pjotr Mironovitš Mašerov (ven. Пётр Миро́нович  Маше́ров, valkoven. Пётр Міро́навіч Машэ́раў, Pjotr Mironavitš Mašerau; 26. helmikuuta 1918 – 4. lokakuuta 1980) oli valkovenäläinen poliitikko ja partisaanijohtaja. Hän toimi Valko-Venäjän kommunistisen puolueen ensimmäisenä sihteerinä vuosina 1965–1980.
Elämäkerta

Mašerov syntyi maanviljelijäperheeseen ja opiskeli Vitebskin pedagogisessa instituutissa valmistuen vuonna 1939. Opiskeluiden jälkeen hän toimi fysiikan opettajana vuoteen 1941 saakka. Elokuussa 1941 hän oli mukana perustamassa partisaaniliikettä Vitebskin alueella. Seuraavan vuoden lokakuussa hän sai komentoonsa oman yksikkönsä ja prikaatin maaliskuussa 1943. Lokakuussa 1943 hän siirtyi puolueen töihin. Neuvostoliiton joukkojen vallattua Vilnan alueen Mašerov toimi Komsomolin puheenjohtajana Maladzetšnan ja Vileika hallintopiireissä. Sodan jälkeen hän toimi kommunistisen puolueen töissä muun muassa Brestin kaupungissa ja myöhemmin koko maan kattaneissa viroissa.
Mašerov nousi Valko-Venäjän kommunistisen puolueen ensimmäiseksi sihteeriksi maaliskuussa 1965. Virkakaudellaan hän panosti Valko-Venäjän raskaaseen teollisuuteen, mikä osaltaan paransi alueen taloutta. Samaan aikaan kuitenkin maan venäläistyminen ja neuvostolaistuminen kiihtyi. Miltei koko nuoriso kuului Komsomoliin ja joka yhdestoista kommunistiseen puolueeseen. Mašerov kuoli auto-onnettomuudessa 4. lokakuuta 1980 ollessaan matkalla Baranavitšystä Minskiin. Hänen kuolemansa jälkeen syntyi huhuja siitä, että Leonid Brežnev oli ehkä määrännyt hänet tarkoituksellisesti surmattavaksi kilpailijana. Vaikka Mašerovin virkakaudella toteutettiin esimerkiksi valkovenäjän opetuksen lopettaminen kouluissa, hänellä oli etenkin kuolemansa jälkeen maine kansan johtajana ja "hyvänä kommunistina".
3 Simoa

| 3 Simoa |
| --- | --- |

Ohjaaja:  Teemu Nikki
Käsikirjoittaja:  Teemu Nikki Jani Pösö
Tuottaja:  Teemu Nikki Jani Pösö
Säveltäjä:  Janne Huttunen
Kuvaaja:  Jyrki Arnikari
Leikkaaja:  Teemu Nikki
Lavastaja:  Maria Ylätupa
Pääosat:  Rami Rusinen Olli Rahkonen Paula Vesala Antti Reini
Valmistustiedot
Valmistusmaa:   Suomi
Tuotantoyhtiö:  It’s Alive Productions
Ensi-ilta:  14. syyskuuta 2012
Kesto:  86 minuuttia
Alkuperäiskieli:  suomi
Budjetti:  275 000 € (SES 135 000 €)
Aiheesta muualla
IMDb 
Elonet
AllMovie
Infobox OKNimi-testi OK: 
3 Simoa on suomalainen elokuva, jonka ohjasi ja käsikirjoitti Teemu Nikki. Pääosia elokuvassa näyttelevät Rami Rusinen, Olli Rahkonen ja Paula Vesala. Elokuvaa kuvattiin vuoden 2011 heinä–elokuussa Helsingissä, ja se sai ensi-iltansa syyskuussa 2012. Elokuvan tunnuslaulu on "Joojoomies" (esittäjinä Fredi Lunden ja Nöpsy).
Tiivistelmä juonesta (varoitus: sisältää juonipaljastuksia)

Simo (Rahkonen) ja Lasse (Rusinen) ovat helsinkiläisiä murtovarkaita, jotka tekevät asuntomurtoja työkseen. Elokuva alkaa kohtauksella, jossa Simo ja Lasse ovat murtautuneet erään perheen omakotitaloon, ja yhtäkkiä perhe tuleekin kotiin ja miehille tulee kiire ryöstösaaliineen. Pakomatkalla Simo kohtaa yhden illan juttunsa, Eevan (Vesala), jolla on nykyään poikavauva nimeltä Simo. Eeva ei tunnista Simoa (Rahkonen). Simo kertoo Lasselle Eevan kalliista perintökorusta, jonka hän näki aiemmin Eevalla, ja miehet päättävät varastaa korun kuitatakseen Simon velat  ja perustaakseen Bar Dillinger -ravintolan Thaimaahan.
Myöhemmin samana päivänä Lasse suuntaa Eevan luo esittäen Simoa, joka on Simo-vauvan oikea isä. Eeva ei aluksi usko, että Lasse on oikeasti Simo, mutta Lasse saa hänet ylipuhuttua uskomaan häntä. Eeva ottaa hänet sisälle ja pyytää jäämään poikansa Simon puolivuotissynttäreille. Lasse ahdistuu, mutta päättää silti jäädä. Juhlissa Lasse tapaa Eevan sukulaisia ja valehtelee heillekin henkilöllisyydestään. Myöhemmin myös Simo ilmestyy juhliin, jolloin koko juoni ja miesten oikea henkilöllisyys selviävät Eevalle, joka suuttuu ja menettää luottamuksensa Lasseen. Simo varastaa Eevan korun, jonka Lasse lupaa tuoda Eevalle takaisin. Lopussa miesten tiet erkanevat, eikä Lasse haluakaan enää varastaa, vaan perustaa perheen Eevan kanssa. Lasse vie korun Eevalle ja kertoo kuka oikeasti on.
Rooleissa

| 0 | 1 | 2 |
| --- | --- | --- |
|  Rami Rusinen  | … |  Lasse   |
|  Olli Rahkonen  | … |  Simo   |
|  Paula Vesala  | … |  Eeva   |
|  Iivari Salo  | … |  Simo-vauva   |
|  Pekka Strang  | … |  Anders (Eevan serkku)   |
|  Matti Onnismaa  | … |  Rimpi (Simon ja Lassen pomo)   |
|  Paavo Pyykkönen  | … |  Jaska (Rimpin apulainen)   |
|  Annika Aapalahti  | … |  Katja (talonmies ja Andersin eksä)   |
|  Antti Reini  | … |  Pasi   |
|  Ritva Vepsä  | … |  Vieno (Pasin äiti)   |
|  Jouko Puolanto  | … |  Pesonen   |
|  Aksa Korttila  | … |  Mimmi Pampula   |
|  Hessu Rantanen  | … |  Markku Virtanen (Mimmin isä)   |
|  Jani Pösö  | … |  Synkkä   |
|  René Eerola  | … |  Masa (Eevan kummisedän poika)   |
|  Pirjo Saariokari  | … |  Eevan äiti   |
Vastaanotto

| 0 | 1 | 2 |
| --- | --- | --- |
Episodi Jussi Huhtala: 
Iltalehti Tuomas Riskala: 
MTV.fi Outi Heiskanen:
Harmaakerttuorneero

| Harmaakerttuorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kerttuorneerot Xenerpestes
Laji::  minlosi
Kaksiosainen nimi
 Xenerpestes minlosi  Berlepsch, 1886 
Katso myös
   Harmaakerttuorneero Wikispeciesissä   Harmaakerttuorneero Commonsissa 
Infobox OKNimi-testi OKIUCN-testi OK: 
Harmaakerttuorneero (Xenerpestes minlosi) on kerttuorneeroiden sukuun kuuluva varpuslintulaji.
Levinneisyys

Harmaakerttuorneeroa tavataan Ecuadorissa, Kolumbiassa ja Panamassa. Lajia on kuvattu harvinaiseksi, mutta sen levinneisyysalue on laaja, eikä sen uskota olevan vaarassa. Se on luokiteltu elinvoimaiseksi.
Österstad

| Österstad |
| --- | --- |
 Österstad
 Koordinaatit: 58°31′10″N, 15°10′28″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motala
Väkiluku (31.12.2023):  325
Österstad on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 390 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Österstad Wikimedia Commonsissa
József Szájer

József Szájer
József Szájer KCMG (s. 7. syyskuuta 1961 Sopron) on unkarilainen Fidesz-puolueen poliitikko.
Perhetausta ja opinnot

Szájer syntyi ensimmäisen polven sivistyneistöperheeseen, hänen vanhempansa olivat opettajia. Vuonna 1982 molemmat vanhemmat saivat tapaturmaisesti surmansa, ja Szájerista tuli alaikäisten pikkuveljiensä holhooja.
Suoritettuaan varusmiespalveluksen Kalocsassa 1980-1981 Szájer opiskeli oikeustiedettä Budapestissa Loránd Eötvös -yliopistossa, mistä valmistui 1986, sen jälkeen Sorosin säätiön stipendillä Oxfordin Balliol Collegessa 1986–1987 sekä vuonna 1988 Michiganissa. Vuosina 1986–1992 hän opetti Budapestissa yliopistossa roomalaista ja perustuslakioikeutta.
Szájer solmi vuonna 1983 avioliiton samaan opiskeluaikaiseen ystäväpiiriin kuuluneen Tünde Handón kanssa, jonka nimitys valtakunnallisen oikeusistuinviraston (Országos Bírósági Hivatal) johtajaksi vuonna 2011 ja toiminta tuomarien virkanimitysten yhteydessä nostatti kansalaisoikeusaktivistien vastalauseita. Vuonna 2019 Handó nimitettiin perustuslakituomioistuimen tuomariksi. Heillä on vuonna 1987 syntynyt tytär Fanni.
Poliittinen ura

Szájer kuului opiskeluaikoinaan samaan, oikeustieteen opiskelijoiden István Bibó -kollegiumissa toimineeseen ystävä- ja jalkapallonharrastajapiiriin Viktor Orbánin ja monien muiden myöhempien Fidesz-puolueen vaikuttajien kanssa. Yhdessä heidän kanssaan hän oli maaliskuussa 1988 perustamassa Fidesziä, jota hän sittemmin edusti Unkarin parlamentissa vuodesta 1990 lähtien ja Euroopan parlamentissa (Euroopan kansanpuolueen ryhmässä) vuodesta 2004. Vuosina 1994–1997 sekä 1998–2002 Szájer toimi Fideszin parlamenttiryhmän johdossa ja vuosina 2002–2004 Unkarin parlamentin varapuhemiehenä.
Järjestelmänvaihdoksen aikaan Szájer oli Fideszin suosituimpia poliitikkoja ja vuoden 1990 vaaleissa ainoa Fidesz-edustaja, joka sai omasta vaalipiiristään henkilökohtaisen mandaatin. Vuonna 2011 hän tuli tunnetuksi Fidesz-puolueen laatiman uuden perustuslain valmistelijana, joka blogissaan kertoi kirjoittaneensa perustuslain iPadillaan.
1. joulukuuta 2020 Szájer myönsi osallistuneensa Brysselissä 27. marraskuuta 2020 koronaviruspandemian johdosta asetettuja rajoituksia rikkoneisiin juhliin, joita tiedotusvälineissä luonnehdittiin "orgioiksi". Poliisi oli tavannut paikalta 25 alastonta miestä, joihin kuuluivat esimerkiksi Szájer ja eräät diplomaatit. Szájer oli yrittänyt paeta paikalta mukanaan ekstaasia, jota hän ei myöntänyt omakseen. Hän pyysi kuitenkin anteeksi käytöstään ja ilmoitti eroavansa vuoden 2020 lopussa. Szájerin tapaus nostatti Unkarin riippumattomassa mediassa keskustelua Orbánin järjestelmän homofobisesta ideologiasta, joka pakottaa puolueen vaikuttajat elämään kaksoiselämää ja salaamaan seksuaalisen suuntautumisensa.
Erottuaan kaikista julkisista tehtävistään vuonna 2020 Szájer palasi julkisuuteen marraskuussa 2024. Hän ilmoitti, että ei tosin enää liity takaisin Fidesz-puolueeseen mutta siirtyy Mária Schmidtin johtaman ”Keski- ja Itä-Euroopan historian ja yhteiskunnan tutkimussäätiön” (Közép- és Kelet-európai Történelem és Társadalom Kutatásáért Közalapítvány) palvelukseen. Säätiön yhteyteen hän on yhdessä kollegoidensa kanssa perustanut ”Vapaa Eurooppa -instituutin” (Szabad Európa Intézet), jonka päämääränä on tukea itsenäisten ja suvereenien Euroopan maiden yhteistyötä ja vastustaa ”Euroopan Yhdysvaltojen” suuntaan vieviä kehityksiä. 26. marraskuuta 2024 Szájer esiintyi ensi kertaa suuremman yleisön edessä poliittista uraansa esittelevän kirjan (Frontvonalban: Beszélgetések Szájer Józseffel ’Etulinjassa: Keskusteluja József Szájerin kanssa’) julkistustilaisuudessa, jossa keskustelemassa ja Szájerin uraa muistelemassa oli useita vanhoja puoluetovereita ja Fidesz-vaikuttajia, myös Viktor Orbánin puoliso Anikó Lévai.
Aiheesta muualla

Kuvia tai muita tiedostoja aiheesta József Szájer Wikimedia Commonsissa
József Szájer Euroopan parlamentin jäsenet. Euroopan parlamentti.
| n k   Unkarin Euroopan parlamentin jäsenet (2019–2024) |
| --- | --- |
EPP:  Hölvényi 
Renew:  Cseh  Donáth 
S&D:  Ara-Kovács  Dobrev  Molnár  Rónai  Ujhelyi 
N/I:  Bocskor  Deli  Deutsch  Gál  Gyöngyösi  Győri  Gyürk  Hidvéghi  Járóka  Kósa  Schaller-Baross (2021–)  Szájer (2019–2021)  Tóth  Trócsányi 
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  WorldCat 
Kansalliset:  Saksa  Yhdysvallat  Alankomaat  Puola 
Henkilöt:  DDB  MEP-hakemisto
Klockrike

| Klockrike |
| --- | --- |

 Klockrike
 Koordinaatit: 58°29′51″N, 15°20′12″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motala
Väkiluku (31.12.2023):  263
Klockrike on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 263 asukasta vuoden 2023 lopussa.
Klockriken nimi tunnetaan muun muassa Harry Martinsonin romaanista Vägen till Klockrike (1948, suom. Kulkijan pilvilinnat).
Aiheesta muualla

Kuvia tai muita tiedostoja aiheesta Klockrike Wikimedia Commonsissa
Topcon

Topcon Corporation on vuonna 1932 perustettu japanilainen optiikka-alan konserni. Yritys aloitti sotilaskäyttöön tehdyn optiikan valmistajana, mutta siirtyi Japanin hävittyä toisen maailmansodan kuluttajamarkkinoille. Yritys oli tunnettu kameravalmistaja 1950-1980. Nykyään yritys on maailman johtavia ammattikäyttöön suunnatun optiikan valmistajista. Yrityksen pääkonttori sijaitsee Tokiossa. Yhtiön pääjohtajana toimii vuonna 2018 Satoshi Hirano. Yritys tunnettiin aikaisemmin nimellä Tokyo Optical Co.
Yrityksen päätoimialat ovat
paikannus - GPS, koneenohjaus, laserinstrumentit, maanmittauslaitteet
silmälääkäreiden ja silmäleikkausten laitteet
hienomekaniikka - puolijohteiden valmistuksen tarkastuslaitteet, litteät näytöt, optiset laitteet
Vuonna 2017 konsernilla oli yksiköitä 27 maailmassa, vuoden 2015 myynti oli ¥130 735 ja sillä oli 4 459 työntekijää.
Historiaa

1950-luvun puolestavälistä 1970-luvun puoleenväliin asti Topcon oli merkittävä kinofilmikoon järjestelmäkameroiden kehittäjä ja valmistaja. Yksi syy sen katoamiseen markkinoilta 1980-luvulle tultaessa oli pitäytyminen vanhentuneessa Exakta-bajonetissa, mikä vaikeutti objektiivien kehittämistä. Topcon esitteli ensimmäisen kinofilmipeilikameransa Topcon R:n jo vuonna 1957, pari vuotta ennen Nikonia ja Canonia. Vuosina 1963–1971 valmistettu Topcon RE Super oli maailman ensimmäinen tai toinen objektiivin läpi valoa mittaava kinofilmikamera. Sen liikkuva etsinpeili oli puoliläpäisevä, koska valoa mittaava CdS-verkko oli sijoitettu sen alapintaan. Topcon Uni oli maailman ensimmäinen keskussulkimella toteutettu peilikamera, jossa valo mitataan objektiivin läpi täydellä aukolla. Sen seuraajia olivat Topcon Unirex ja valotusautomatiikalla varustettu Unirex EE.
Kirjallisuutta

Antonetto, Marco.: Topcon story : Topcon enigma.  Lugano:  Nassa Watch Gallery, Collector Camera Publishing, 1997.  ISBN 9788887161007  (englanniksi)
Aiheesta muualla

Kuvia tai muita tiedostoja aiheesta Topcon Wikimedia Commonsissa
Yhtiön kotisivu (Arkistoitu – Internet Archive)
Hugo Ruys, Non-Exaktas with Exakta Mount Part 3: Topcon 1
Hugo Ruys, Non-Exaktas with Exakta mount: Topcon (cont.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Topcon RE Super & en:Topcon
Topcon RE Super (1963–1971).
Käännös suomeksi
Södra Freberga

| Södra Freberga |
| --- | --- |
 Södra Freberga
 Koordinaatit: 58°30′51″N, 15°01′22″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Motala
Väkiluku (31.12.2023):  248
Södra Freberga on taajama Motalan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 248 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Södra Freberga Wikimedia Commonsissa
Harmaaviherbulbuli

| Harmaaviherbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Viherbulbulit Phyllastrephus
Laji::  cerviniventris
Kaksiosainen nimi
 Phyllastrephus cerviniventris  Shelley, 1894 

Katso myös
   Harmaaviherbulbuli Wikispeciesissä   Harmaaviherbulbuli Commonsissa 
Infobox OKNimi-testi OKIUCN-testi OK: 
Harmaaviherbulbuli (Phyllastrephus cerviniventris) on bulbulien heimoon kuuluva varpuslintu.
Levinneisyys

Harmaaviherbulbulia tavataan Angolassa, Kongon demokraattisessa tasavallassa, Keniassa, Malawissa, Mosambikissa, Tansaniassa ja Sambiassa. Sen on raportoitu olevan paikallisesti melko yleinen, mutta yleisemmin harvinainen. Sen levinneisyysalue on kuitenkin laaja, ja kannankehitys vakaa, joten se on luokiteltu elinvoimaiseksi.
Malik Nabers

Laitahyökkääjä Malik Nabers Louisianan osavaltionyliopiston joukkueen pelipaidassa ottelussa Floridan yliopiston joukkuetta vastaan 11. marraskuuta 2023.
Malik Nabers (s. 28. heinäkuuta 2003 Lafayette, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Nabers edustaa NFL-joukkue New York Giantsia. Ennen NFL-uraansa hän pelasi Louisianan osavaltionyliopiston joukkueessa. Giants varasi hänet ensimmäisellä kierroksella kuudennella varausvuorolla vuoden 2024 NFL:n varaustilaisuudessa. Toukokuussa 2024 Nabers teki Giantsin kanssa nelivuotisen ja yhteensä 29,207 miljoonan dollarin arvoisen tulokassopimuksen. Nabers on pelannut 15 NFL:n runkosarjan ottelua. Näissä otteluissa hänellä on 109 kiinniottoa. Näillä kiinniotoilla hän on edennyt 1 204 jaardia ja tehnyt seitsemän touchdownia. Uran tilastot päivitetty kauden 2024 jälkeen.
Ebbe Gustaf Bring

| Ebbe Gustaf Bring |
| --- | --- |

Linköpingin piispa
 1861–1884 
Edeltäjä:  Johan Jacob Hedrén
Seuraaja:  Carl ALfred Cornelius
Henkilötiedot
Syntynyt: 4. heinäkuuta 1814 Askersund, Ruotsi
Kuollut: 12. elokuuta 1884 (70 vuotta) Linköping, Ruotsi
    
Ebbe Gustaf Bring (4. heinäkuuta 1814 Askersund – 12. elokuuta 1884 Linköping) oli ruotsalainen teologi ja pappi, joka toimi Linköpingin piispana vuosina 1861–1884. Hän osallistui pappissäädyn edustajana valtiopäiville vuosina 1853, 1856, 1862 ja 1865.
Aiheesta muualla

Kuvia tai muita tiedostoja aiheesta Ebbe Gustaf Bring Wikimedia Commonsissa
Jääkiekko talviolympialaisissa 1988

| Jääkiekko talviolympialaisissa vuonna 1988   Ice hockey at the 1988 Winter Olympics  Hockey sur glace aux Jeux olympiques de 1988 |
| --- | --- |

Joukkueet: 12 (13)
Isäntämaa:  Kanada
Kisapaikkakunnat: Calgary
Ajankohta: 13.–28. helmikuuta 1988
Mitalistit
–  Kulta:  Neuvostoliitto
–  Hopea:  Suomi
–  Pronssi:  Ruotsi
Ottelut: 42
   ← 1984  1992 →
Jääkiekko oli vuoden 1988 talviolympialaisten ohjelmassa. Turnaukseen osallistui 12 joukkuetta. Ne olivat isäntämaa Kanada, loput 7 maailmanmestaruuskilpailujen A-sarjan joukkuetta ja kolme parasta B-sarjan joukkuetta. Lisäksi B-sarjan neljäs ja C-sarjan voittaja pelasivat karsinnan, jonka voittaja pääsi turnaukseen.
Neuvostoliitto saavutti turnauksessa seitsemännen jääkiekon olympiavoittonsa ja nousi mitalitaulukon ensimmäiseksi ohi Kanadan. Suomi nousi hopealle voittamalla loppusarjan viimeisessä ottelussa jo turnausvoiton varmistaneen Neuvostoliiton. Mitali oli Suomen jääkiekkomaajoukkueelle ensimmäinen arvoturnauksessa, mikäli Euroopan-mestaruuskilpailuja ei huomioida.
Turnauksessa joukkueet jaettiin kahteen alkulohkoon, joiden kolme parasta eteni loppusarjaan. Alkusarjan keskinäiset ottelut jäivät voimaan loppusarjassa. Alkulohkojen neljänneksi sijoittuneet pelasivat yhden ottelun 7. sijasta, viidenneksi sijoittuneet 9. sijasta ja kuudenneksi sijoittuneet 11. sijasta. Turnaukseen sai ensimmäistä kertaa osallistua myös ammattilaispelaajia. Kanadan joukkueessa pelasi seitsemän NHL-pelaajaa.
Puolan Jaroslaw Morawiecki jäi kiinni dopingin käytöstä Ranskaa vastaan käydyn alkusarjan ottelun jälkeen. Puola menetti ottelusta saamansa kaksi pistettä sekä ottelun maalieroksi merkittiin 0–2 Ranskan hyväksi. Tšekkoslovakia sijoittui turnauksessa kuudenneksi, mikä oli sen huonoin sijoitus olympiaturnauksessa sitten vuoden 1928.
Suomi turnauksessa

Turnauksessa Suomea valmensi Pentti Matikainen apuvalmentajanaan Hannu Jortikka. Suomella oli joukkueessaan enemmän arvokisamitalisteja kuin koskaan aikaisemmin, sillä erittäin monella pelaajalla oli nuorten tai poikien maailmanmestaruusmitaleita. Moni jääkiekkoasiantuntija ei kuitenkaan uskonut Suomen yltävän mitaleille Calgaryn-turnauksessa. Ensimmäisessä ottelussaan Suomi hävisikin yllättäen Sveitsille maalein 2–1, mutta voitti jo seuraavassa ottelussaan Ranskan ylivoimaisesti lukemin 10–1. Suomen Reijo Mikkolainen teki hattutempun ottelussa Ranskaa vastaan. Hän oli pitkään viimeisin suomalaispelaaja, joka on tehnyt olympialaisissa hattutempun, kunnes Sakari Manninen teki hattutempun Slovakiaa vastaan Suomen ensimmäisessä ottelussa Pekingin olympialaisissa vuonna 2022.
Jääkiekon suurmaista Suomi kohtasi ensimmäisenä Kanadan. Ottelu päättyi Suomen 3–0-voittoon. Ottelun kaksi ensimmäistä maalia teki Erkki Laine, joka ei ollut aikaisemmin juuri tehnyt maaottelumaaleja. Ottelussa nollapelin pelasi Jarmo Myllys, jonka kypärän ristikon Kanadan joukkue vaati mitattavan kolmannessa erässä. Ristikon silmikot olivatkin liian leveät, ja tästä tuomittiin kahden minuutin rangaistus. Suomen valmennuksen Hannu Jortikka ja Kanadan Dave King ottivat yhteen asian johdosta.
Toisen suurmaan kanssa Suomi pelasi 3–3-tasapelin, kun se kohtasi Ruotsin. Ottelun 3–3-tasoituksen teki Suomen joukkueen kapteeni Timo Blomqvist, vaikka hän oli tehnyt aikasemmin varsin vähän maaleja maajoukkueessa. Tämän jälkeen Suomi voitti helposti Puolan ja Länsi-Saksan ja kansainvälinenkin ilmapiiri alkoi kallistua sen puolelle, että Leijonat yltää mitaleille. Suomi kuitenkin hävisi kolmannelle suurmaalle Tšekkoslovakialle lukemin 5–2.
Kultansa jo varmistanut Neuvostoliitto oli Suomen viimeinen vastustaja. Suomalaispelaajat huomasivat, että Neuvostoliitto ei kamppaillut ottelun voitosta täysin voimin, joten Leijonat käytti tilaisuuden hyväkseen. Ottelun voittomaalin 2–1-voittomaalin teki Erkki Lehtonen, ja Suomen maalivahtina pelasi Jukka Tammi.
Alkukarsinta Ratingenissa, Saksassa

| 0 | 1 | 2 | 3 | 4 | 5 |
| --- | --- | --- | --- | --- | --- |
| 6.4.1987 |  Ranska | 7–3 |  Japani | Ratingen |  |

|  | (2–0, 2–0, 3–3)  | (2–0, 2–0, 3–3)  | (2–0, 2–0, 3–3)  |  |  |
|  |  |  |      |  |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 7.4.1987 |  Ranska | 1–3 |  Japani | Ratingen |  |

|  | (1–0, 0–1, 0–2)  | (1–0, 0–1, 0–2)  | (1–0, 0–1, 0–2)  |  |  |
|  |  |  |      |  |  |
Otteluareenat

| Olympic Saddledome Kapasiteetti: 20 240 henkeä | Stampede Corral Kapasiteetti: 6 475 henkeä | Father David Bauer Olympic Arena  Kapasiteetti: 1 750 henkeä |
| --- | --- | --- |

Calgary
Joukkueet

| --- | --- |
 Lohko A  Ruotsi   Kanada   Suomi   Sveitsi   Puola   Ranska :  Lohko B  Neuvostoliitto   Tšekkoslovakia   Länsi-Saksa   Yhdysvallat   Norja   Itävalta